ஆனால் காலப்போக்கில் அரசியல் சாசனம் பிரிவு 26-30-க்குப் புது அர்த்தம் கற்பிக்கப்பட்டு, அது திரிக்கப்பட்டது. சிறுபான்மையினருக்கே மதச்சமத்துவ உரிமை உண்டு பெரும்பான்மையினருக்குக் கிடையாது என்ற மாயை உருவாகப்பட்டது. இது பெரும்பான்மையினரிடம் ஒரு மதப்பாகுபாட்டை விதைத்தது. நிஜமோ அல்லது நம்பிக்கையோ, பெரும்பான்மையோ, சிறுபான்மையோ மக்களின் ஒரு பிரிவு தாங்கள் தங்கள் தேசத்தினால் வஞ்சிக்கபடுகிறோம் என்ற நிலைக்குத் தள்ளப்பட்டால், அது அந்த தேசத்தின் ஒருமைப்பாட்டிற்கும், இறையாண்மைக்கும் பெருத்த சேதத்தை விளைவிக்கும்.